pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เห็นชอบผ่อนผันให้ใช้พื้นที่ป่าชายเลน ก่อสร้างถนนสาย “บ้านเขาจีน - บ้านโคกพยอม” จ.สตูล เพิ่มโอกาสการขยายฐานเศรษฐกิจ
วันจันทร์ที่ 7 พฤศจิกายน 2565
ครม. เห็นชอบผ่อนผันให้ใช้พื้นที่ป่าชายเลน ก่อสร้างถนนสาย “บ้านเขาจีน - บ้านโคกพยอม” จ.สตูล เพิ่มโอกาสการขยายฐานเศรษฐกิจ
.....
ที่ประชุม ครม. (1 พ.ย. 65) มีมติเห็นชอบผ่อนผันยกเว้นการปฏิบัติตามมติคณะรัฐมนตรีเพื่อการขออนุญาต “ใช้พื้นที่ป่าชายเลนขององค์การบริหารส่วนจังหวัดสตูล” ท้องที่ ต.คลองขุด อ.เมืองสตูล จ.สตูล 11 ไร่ 2 งาน 40 ตรว. เพื่อดําเนินโครงการก่อสร้างถนนสาย "บ้านเขาจีน - บ้านโคกพยอม” ตามที่ ก.มหาดไทย เสนอ
.
ทั้งนี้ ถนนดังกล่าวเป็นถนนเดิม (เส้นทางลัด) ที่ ปชช. ใช้สัญจรไปมาตั้งแต่ก่อนปี พ.ศ. 2521 ต่อมาองค์กรปกครองส่วนท้องถิ่นเทศบาลคลองขุด มีแผนสร้างถนนเพิ่มเติมเป็นถนนลาดยาง ผิวทางแอสฟัลต์ ระยะทาง 578 เมตร จากระยะทางรวมทั้งหมด 1,546 เมตร และได้สํารวจพื้นที่โครงการแล้วพบว่า มีสภาพเป็นถนนลูกรังที่ไม่มีสภาพเป็นป่าชายเลน แต่อยู่ในเขตป่าชายเลน
.
ดังนั้น จึงได้ดําเนินการขออนุญาตใช้พื้นที่ป่าชายเลนดังกล่าว ซึ่งผ่านกระบวนการ EIA แล้ว นอกจากนี้ อบจ.สตูล จะดําเนินการปลูกป่าชายเลนทดแทนเพิ่มอีก 20 เท่าหรือคิดเป็นเนื้อที่ 231.9 ไร่
.
ประโยชน์ที่คาดว่าจะได้รับจากโครงการดังกล่าว คือ รองรับการเดินทางของนักท่องเที่ยว เพิ่มโอกาสของการขยายฐานเศรษฐกิจในพื้นที่ นอกจากนี้ ยังมีแผนปรับปรุงภูมิทัศน์แหล่งท่องเที่ยว “ถ้ําเขาจีน” รวมถึงการพัฒนาแหล่งท่องเที่ยวเชิงอนุรักษ์ทรัพยากรธรรมชาติและสิ่งแวดล้อม ซึ่งจะก่อให้เกิดการสร้างงาน สร้างรายได้ให้กับคนในพื้นที่และชุมชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท มอบถุงยังชีพช่วยเหลือผู้ประสบภัยใน จ.พระนครศรีอยุธยา เพื่อบรรเทาความเดือดร้อนให้ประชาชน
วันจันทร์ที่ 7 พฤศจิกายน 2565
กรมทางหลวงชนบท มอบถุงยังชีพช่วยเหลือผู้ประสบภัยใน จ.พระนครศรีอยุธยา เพื่อบรรเทาความเดือดร้อนให้ประชาชน
ตามนโยบายของรัฐมนตรีว่าการกระทรวงคมนาคม พร้อมจัดเจ้าหน้าที่ติดตามสถานการณ์อุทกภัยในพื้นที่ภาคกลางอย่างใกล้ชิด
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยถึงสถานการณ์อุทกภัยในประเทศไทย ขณะนี้ระดับน้ําเริ่มลดลง จึงได้เร่งเข้าบรรเทาความเดือดร้อนให้กับประชาชนทันที โดยได้มอบหมายให้ สํานักงานทางหลวงชนบทที่ 1 (ปทุมธานี) พร้อมด้วยแขวงทางหลวงชนบทพระนครศรีอยุธยา และแขวงทางหลวงชนบทอ่างทอง ลงพื้นที่มอบอาหารแห้ง น้ําดื่ม และสิ่งของจําเป็นในชีวิตประจําวันให้กับประชาชน บริเวณถนนทางหลวงชนบทสาย อย.4031 แยก ทล.3412 – บ้านแค ตําบลทางช้าง อําเภอบางบาล จังหวัดพระนครศรีอยุธยา ซึ่งปัจจุบันระดับน้ําลดลงเข้าสู่ภาวะปกติแล้ว พร้อมกันนี้ได้เน้นย้ําให้หน่วยงานในพื้นที่ได้รับผลกระทบเตรียมสํารวจ ออกแบบ และประมาณการราคา เพื่อเสนอแผนฟื้นฟูและซ่อมแซมสายทางให้กลับเข้าสู่ภาวะปกติต่อไป เพื่อให้เป็นไปตามแนวทางการให้ความช่วยเหลือประชาชนอย่างรวดเร็วของนายศักดิ์สยาม ชิดชอบ รัฐมนตรีว่าการกระทรวงคมนาคม
สําหรับสถานการณ์อุทกภัยในพื้นที่ความรับผิดชอบของ สํานักงานทางหลวงชนบทที่ 1 (ปทุมธานี) ในวันที่ 6 พ.ย. 65 มีสายทางที่ได้รับผลกระทบจากอุทกภัย รวม 5 สายทาง ประกอบด้วย
- ถนนทางหลวงชนบทสาย อท.4020 แยก ทล.3064 - บ้านไผ่ดํา ช่วง กม. ที่ 10+000 – 11+250 อ.โพธิ์ทอง และวิเศษชัยชาญ จ.อ่างทอง ระดับน้ํา 5 เซนติเมตร สามารถสัญจรผ่านได้
-ถนนทางหลวงชนบทสาย อย.3049 แยก ทล.340 - บ้านบางตาเถร ช่วง กม. ที่ 6+100 - 8+530 อ.ลาดบัวหลวง จ.พระนครศรีอยุธยา ระดับน้ํา 40 เซนติเมตร ไม่สามารถสัญจรผ่านได้
-ถนนทางหลวงชนบทสาย อย.5034 แยกทางหลวงชนบทสาย อย.3006 - บ้านดอนทอง ช่วง กม. ที่ 3+200 - 6+300 อ.ลาดบัวหลวง และเสนา จ.พระนครศรีอยุธยา ระดับน้ํา 50 เซนติเมตร ไม่สามารถสัญจรผ่านได้
-ถนนทางหลวงชนบทสาย อท.3003 แยก ทล.309 - บ้านบางพลับ ช่วง กม. ที่ 0+500 - 3+200 อ.ไชโย และโพธิ์ทอง จ.อ่างทอง ระดับน้ํา 45 เซนติเมตร ไม่สามารถสัญจรผ่านได้
-ถนนทางหลวงชนบทสาย อท.4005 แยก ทล.3501 - บ้านโคกช้าง ช่วง กม. ที่ 10+300 - 14+680 อ.เมือง และวิเศษชัยชาญ จ.อ่างทอง ระดับน้ํา 30 เซนติเมตร ไม่สามารถสัญจรผ่านได้
ทช. ได้ทําการติดตั้งป้ายเตือนและอุปกรณ์อํานวยความปลอดภัยบริเวณสายทางที่น้ําท่วมสูง พร้อมจัดชุดเคลื่อนที่เร็วเฝ้าระวังสถานการณ์อย่างใกล้ชิด เพื่อความปลอดภัยของประชาชน จนกว่าสถานการณ์จะกลับสู่ภาวะปกติ โดยสามารถสอบถามข้อมูลหรือแจ้งเหตุได้ที่ แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รมว.เฮ้ง ห่วง ลูกจ้างไร่กัญชาถูกทำร้ายร่างกายสั่งหน่วยงานสังกัดกระทรวงแรงงานลงพื้นที่หาข้อเท็จจริง
วันจันทร์ที่ 7 พฤศจิกายน 2565
รมว.เฮ้ง ห่วง ลูกจ้างไร่กัญชาถูกทําร้ายร่างกายสั่งหน่วยงานสังกัดกระทรวงแรงงานลงพื้นที่หาข้อเท็จจริง
รมว.แรงงาน สั่งกรมสวัสดิการและคุ้มครองแรงงาน (กสร.) ร่วมกับหน่วยงานสังกัดกระทรวงแรงงาน ลงพื้นที่อําเภอละหานทราย จังหวัดบุรีรัมย์ หาข้อเท็จจริงกรณีลูกจ้างไร่กัญชาถูกนายจ้างทําร้ายร่างกาย พร้อมให้ความช่วยเหลือเต็มที่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง ข่าวลูกจ้างไร่กัญชาถูกนายจ้างทําร้ายร่างกายจนได้รับบาดเจ็บนั้น พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ที่กํากับดูแลภารกิจกระทรวงแรงงาน ได้กําชับให้กระทรวงแรงงานเข้าตรวจสอบหาสาเหตุและดูแลลูกจ้างตามอํานาจหน้าที่ ผมจึงได้สั่งให้กรมสวัสดิการและคุ้มครองแรงงาน (กสร.) ร่วมกับหน่วยงานสังกัดกระทรวงแรงงาน ลงพื้นที่ตรวจสอบข้อเท็จจริงที่เกิดขึ้น โดยในเบื้องต้น หากพบว่า ทั้งสองฝ่ายมีนิติสัมพันธ์ความเป็นนายจ้าง ลูกจ้าง ให้หน่วยงานสังกัดกระทรวงแรงงานดําเนินการตามอํานาจหน้าที่ และหากนายจ้างมีการละเมิดสิทธิประโยชน์ตามพระราชบัญญัติคุ้มครองแรงงาน พ.ศ. 2541 เช่น ไม่จ่ายค่าจ้าง หรือเงินอื่นตามกฎหมาย ลูกจ้างสามารถยื่นคําร้อง (คร.7) ต่อพนักงานตรวจแรงงาน สํานักงานสวัสดิการและคุ้มครองแรงงานจังหวัดบุรีรัมย์ เพื่อจะได้ดําเนินการตามขั้นตอนกฎหมายคุ้มครองแรงงานต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจแรงงาน สํานักงานสวัสดิการและคุ้มครองแรงงานจังหวัดบุรีรัมย์ จะเชิญนายจ้างมาพบเพื่อสอบข้อเท็จจริงเกี่ยวกับสภาพการจ้างและสภาพการทํางานเพิ่มเติมต่อไป
รัฐบาลไทย-ข่าวทำเนียบรัฐบาล-กระทรวงคมนาคมประชุมเตรียมความพร้อม เพื่ออำนวยความสะดวกและความปลอดภัยในการเดินทางของผู้นำเขตเศรษฐกิจ
วันจันทร์ที่ 7 พฤศจิกายน 2565
กระทรวงคมนาคมประชุมเตรียมความพร้อม เพื่ออํานวยความสะดวกและความปลอดภัยในการเดินทางของผู้นําเขตเศรษฐกิจ
ในระหว่างการประชุมของผู้นําเขตเศรษฐกิจเอเปค (APEC 2022) ระหว่างวันที่ 14 - 19 พฤศจิกายน 2565
​​นายชยธรรม์ พรหมศร ปลัดกระทรวงคมนาคม เป็นประธานประชุมเตรียมความพร้อมเพื่ออํานวยความสะดวกและความปลอดภัยในการเดินทางของผู้นําเขตเศรษฐกิจ ในระหว่างการประชุมของผู้นําเขตเศรษฐกิจเอเปค (APEC 2022) ระหว่างวันที่ 14 - 19 พฤศจิกายน 2565 โดยมี ผู้บริหารและผู้แทนจากหน่วยงานในสังกัดกระทรวงฯ เข้าร่วมประชุม ในวันที่ 2 พฤศจิกายน 2565 ณ ห้องประชุม กระทรวงคมนาคม
​​จากการประชุมคณะกรรมการระดับชาติเตรียมจัดประชุมผู้นําเขตเศรษฐกิจเอเปคครั้งที่ 3/2565 เมื่อวันที่ 31 ตุลาคม 2565 โดยมี พลเอก ประยุทธ์ จันทร์โอชา นายกรัฐมนตรี เป็นประธาน เพื่อทราบถึงความคืบหน้าในการเตรียมการด้านต่าง ๆ ซึ่งนายกรัฐมนตรีได้เน้นย้ําให้ดําเนินการอย่างละเอียดรอบคอบ เรียบร้อย และไม่เกิดข้อผิดพลาด ดังนั้น นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้สั่งการให้ทุกหน่วยงานเตรียมความพร้อมปฏิบัติภารกิจ เพื่อให้สอดคล้องตามแผนของคณะอนุกรรมการด้านพิธีการและอํานวยการ ที่มี นายวิษณุ เครืองาม รองนายกรัฐมนตรี เป็นประธาน และคณะอนุกรรมการด้านการรักษาความปลอดภัยและการจราจร ที่มี พลเอก ประวิตร วงษ์สุวรรณ รองนายกรัฐมนตรี เป็นประธานทั้งนี้ กระทรวงฯ ได้แต่งตั้งคณะทํางานเฉพาะกิจ (War Room) ประจําการที่สํานักงานปลัดกระทรวงคมนาคม และมอบหมายให้ทุกหน่วยงานในสังกัดกระทรวงฯ ตั้งคณะทํางานเฉพาะกิจ (War Room) บูรณาการร่วมกันเพื่อความสะดวกในการประสานงานทั้งหน่วยงานภายในและภายนอกได้อย่างรวดเร็วและถูกต้อง และเพื่อให้การเตรียมความพร้อมเป็นไปตามวัตถุประสงค์ที่ตั้งไว้ โดยแบ่งภารกิจออกเป็น 4 ด้าน ดังนี้
1. ภารกิจด้านทางบก
- ตรวจสอบกล้องวงจรปิด (CCTV) ที่อยู่ในเส้นทางการเดินทางของผู้นํา บุคคลสําคัญและคู่สมรสให้ใช้งานได้ เพื่อสนับสนุนการรักษาความปลอดภัย
- ประดับธง APEC และป้าย Welcome ตามสายทางที่อยู่ในเส้นทางการเดินทางของผู้นําตรวจสอบและบริหารควบคุมโครงการก่อสร้างที่อยู่ในเส้นทางการเดินทางของผู้นําให้สามารถสัญจรได้อย่างสะดวก
2. ภารกิจด้านทางน้ํา
- อํานวยความสะดวกด้านการจราจรทางน้ําในช่วงงานเลี้ยงอาหารค่ํา (Gala Dinner)
- จัดเจ้าหน้าที่พร้อมเรือและอุปกรณ์ที่เกี่ยวข้องร่วมปฏิบัติการกับกองทัพเรือ และสํานักงานตํารวจแห่งชาติ ในการรักษาความปลอดภัยทางน้ํา และการจัดระเบียบการจราจรทางน้ํา ​
3. ภารกิจด้านทางราง
- ปรับเวลาการเดินรถไฟในเส้นทางที่ขบวนรถยนต์ของผู้นําเอเปคและคณะผ่านเพื่ออํานวยความสะดวก
- วางมาตรการรักษาความปลอดภัยบริเวณสถานีรถไฟใกล้เคียงสนามบิน
4. ภารกิจด้านทางอากาศ
- สนับสนุนการปฏิบัติตามแผนต่อต้านอากาศยานไร้คนขับ (Anti Drone) ของกองทัพอากาศ
- ยกเว้นค่าธรรมเนียมที่เกี่ยวข้องในการอํานวยความสะดวกสําหรับเครื่องบินพิเศษของผู้นําเอเปคและคณะ อํานวยความสะดวกเกี่ยวกับการ ขึ้น-ลง ของเครื่องผู้นําเขตเศรษฐกิจ
- จัดพื้นที่จอด ณ ท่าอากาศยานต่าง ๆ โดยประสานงานกับสายการบินและส่วนราชการที่เกี่ยวข้อง
ทั้งนี้ ให้หน่วยงานที่เกี่ยวข้องทั้ง 4 ด้าน ประสานความร่วมมือกับสํานักงานตํารวจแห่งชาติ ในการตรวจสอบ และจัดเก็บข้อมูลของบุคคลที่ใช้บริการขนส่งสาธารณะตามอํานาจหน้าที่ และระเบียบที่เกี่ยวข้อง
รัฐบาลไทย-ข่าวทำเนียบรัฐบาล-อัปเดตแผนก่อสร้างรถไฟฟ้าสายสีเหลือง – สีชมพู เปิดใช้เต็มรูปแบบปี 66 พร้อมปรับเพิ่มรถโดยสารสาธารณะเชื่อมโยงการเดินทาง
วันจันทร์ที่ 7 พฤศจิกายน 2565
อัปเดตแผนก่อสร้างรถไฟฟ้าสายสีเหลือง – สีชมพู เปิดใช้เต็มรูปแบบปี 66 พร้อมปรับเพิ่มรถโดยสารสาธารณะเชื่อมโยงการเดินทาง
......
กระทรวงคมนาคม เผยภายหลังการประชุมคณะกรรมการเตรียมเปิดให้บริการโครงการรถไฟฟ้าสายสีเหลืองและสายสีชมพู ครั้งที่ 2/65 ที่ปัจจุบันมีความคืบหน้าอย่างมาก เส้นทางสายสีเหลือง (ช่วงลาดพร้าว – สําโรง) มีการก่อสร้างแล้ว 96.79% ได้รับมอบขบวนรถไฟฟ้าแล้ว 29 ขบวน จากทั้งหมด 30 ขบวน
.
ส่วนสายสีชมพู (ช่วงแคราย - มีนบุรี) มีความคืบหน้า 92.28% ได้รับมอบขบวนรถไฟฟ้าแล้ว 34 ขบวน จากทั้งหมด 42 ขบวน โดยทั้งสองเส้นทางมีแผนเปิดให้บริการเต็มรูปแบบในปี 2566
.
ซึ่งหน่วยงานที่เกี่ยวข้องอยู่ระหว่างจัดทํา Proof of Safety เพื่อตรวจสอบและประเมินความพร้อมของงานโยธาและงานระบบไฟฟ้าทั้งหมด ก่อนเปิดทดลองเดินรถเสมือนจริงโดยไม่เก็บค่าโดยสาร และพิจารณารูปแบบการคิดคํานวณค่าโดยสารโดยเปรียบเทียบกับวิธีการของรถไฟฟ้าชานเมืองสายสีแดงและการใช้บัตรโดยสารร่วม
.
รวมถึงการปรับเส้นทางรถโดยสารประจําทางของขสมก. เชื่อมต่อรถไฟฟ้าสายสีเหลืองจากเดิม 59 เส้นทาง ปรับเพิ่มเป็น 81 เส้นทาง และสายสีชมพูเดิมมีรถเชื่อมต่อ 50 เส้นทาง ปรับเพิ่มเป็น 82 เส้นทาง เพื่ออํานวยความสะดวกให้แก่ประชาชน
.
พร้อมให้คณะอนุกรรมการด้านการเตรียมการขอพระราชทานนามแนวเส้นทางสําหรับทั้ง 2 โครงการ และพิจารณาขอพระราชทานพระบรมฉายาลักษณ์สําหรับประดิษฐานบริเวณอาคารหรือสถานี และเตรียมความพร้อมติดตั้งป้ายชื่อสถานีเมื่อได้รับพระราชทานชื่อแนวเส้นทาง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ห่วงใยการจัดงานวัดลอยกระทง ขอให้ทุกภาคส่วนระมัดระวังป้องกันไม่ให้เกิดอุบัติเหตุ พร้อมขอความร่วมมือประชาชนร่วมกันเป็นเจ้าภาพที่ดีในการประชุม APEC
วันจันทร์ที่ 7 พฤศจิกายน 2565
นายกฯ ห่วงใยการจัดงานวัดลอยกระทง ขอให้ทุกภาคส่วนระมัดระวังป้องกันไม่ให้เกิดอุบัติเหตุ พร้อมขอความร่วมมือประชาชนร่วมกันเป็นเจ้าภาพที่ดีในการประชุม APEC
นายกฯ ห่วงใยการจัดงานวัดลอยกระทง ขอให้ทุกภาคส่วนระมัดระวังป้องกันไม่ให้เกิดอุบัติเหตุ พร้อมขอความร่วมมือประชาชนร่วมกันเป็นเจ้าภาพที่ดีในการประชุม APEC
วันที่ 7 พฤศจิกายน 2565 เวลา 10.45 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล ภายหลังการประชุมคณะกรรมการนโยบายพลังงานแห่งชาติ (กพช.) ครั้งที่ 7/2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม นายกรัฐมนตรีกล่าวแสดงความห่วงใยการจัดงานวันลอยกระทงในวันพรุ่งนี้ (8 พฤศจิกายน 2565) ขอให้ทุกภาคส่วนระมัดระวังในการจัดพื้นที่ป้องกันไม่ให้เกิดอุบัติเหตุ รวมทั้งขอให้ทุกคนช่วยกันรักษาสิ่งแวดล้อมและร่วมงานวันลอยกระทงด้วยความปลอดภัย พร้อมทั้งห่วงใยสถานการณ์อุทกภัยของภาคใต้ ที่ขณะนี้น้ําจากภาคกลาง ภาคเหนือได้ไหลลงสู่ภาคใต้ โดยสถานการณ์น้ําในส่วนของภาคกลางและภาคเหนือ น้ําได้ลดระดับลงมากแล้ว ซึ่งรัฐบาลพยายามเร่งรัดในเรื่องการดูแลเยียวยา ช่วยเหลือ การทําความสะอาด โดยต้องขอบคุณภาคเอกชน ภาคประชาสังคมที่มาช่วยกันดูแลประชาชนที่ได้รับความเดือดร้อน มีการบริจาค มีการช่วยเหลือต่าง ๆ มากมาย เพื่อบรรเทาความเดือดร้อนแก่ประชาชน
ในตอนท้าย นายกรัฐมนตรีขอความร่วมมือจากประชาชนและกลุ่มต่าง ๆ ช่วยกันสร้างความสงบเรียบร้อยในช่วงวันที่ 14 -18 พฤศจิกายน 2565 ที่จะมีการประชุม APEC เกิดขึ้น ซึ่งหลายประเทศให้ความสําคัญกับภูมิภาคอาเซียน และให้ความสนใจที่จะเข้ามาลงทุน โดยเฉพาะอย่างยิ่งประเทศไทยที่เป็นเป้าหมายหลักสําคัญ ขอให้ทุกคนได้คํานึงถึงประเทศชาติเป็นหลักและร่วมกันเป็นเจ้าภาพที่ดีด้วย
รัฐบาลไทย-ข่าวทำเนียบรัฐบาล-​นายกรัฐมนตรีมีกำหนดการการเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา
วันจันทร์ที่ 7 พฤศจิกายน 2565
​นายกรัฐมนตรีมีกําหนดการการเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา
ระหว่างวันที่ 10-13 พฤศจิกายน 2565
วันนี้ (7 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเยือนกรุงพนมเปญ ราชอาณาจักรกัมพูชา เพื่อเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ระหว่างวันที่ 10-13 พฤศจิกายน 2565
โดยการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง อยู่ภายใต้แนวคิดหลัก “อาเซียน เอ.ซี.ที : รับมือความท้าทายร่วมกัน” (ASEAN A.C.T.: Addressing Challenges Together) สืบเนื่องจากช่วงเวลานี้เป็นช่วงเวลาที่อาเซียนต้องเผชิญความท้าทายในหลายมิติ ทั้งจากโควิด-19 ความผันผวนทางภูมิรัฐศาสตร์ สถานการณ์ความไม่สงบระหว่างประเทศ และสถานการณ์ในภูมิภาค
ทั้งนี้ นายกรัฐมนตรีจะเข้าร่วมการประชุมในกรอบอาเซียนทั้งหมดจํานวน 16 รายการ และจะได้พบหารือกับภาคส่วนต่าง ๆ ของอาเซียน ได้แก่ ผู้แทนรัฐสภา เยาวชน และภาคธุรกิจ รวมทั้งจัดการประชุม ASEAN Global Dialogue ครั้งที่ 2 ในหัวข้อการฟื้นฟูหลังโควิด-19 อย่างครอบคลุม โดยมีผู้นําอาเซียน คู่เจรจา และผู้แทนระดับสูงขององค์การระหว่างประเทศเข้าร่วม เพื่อแลกเปลี่ยนข้อคิดเห็นเกี่ยวกับการฟื้นฟูภายหลังโควิด-19 ของภูมิภาคและของโลก โดยนายกรัฐมนตรีของไทยมุ่งมั่นที่จะผลักดันความร่วมมือใน 3 ด้านหลัก ได้แก่ ความร่วมมือเพื่อความมั่นคงทางสาธารณสุข ความร่วมมือเพื่อการฟื้นตัวทางเศรษฐกิจ และความร่วมมือเพื่อพัฒนาดิจิทัลในภูมิภาค
รัฐบาลไทย-ข่าวทำเนียบรัฐบาล-ครม. เห็นชอบสินเชื่อระยะสั้น “แก้หนี้เพิ่มทุน” รายละไม่เกิน 20,000 บาท ไม่ต้องมีหลักประกัน สนใจสอบถามได้ที่ งานมหกรรมร่วมใจแก้หนี้ ตั้งแต่วันนี้ - 31 ม.ค. 66
วันจันทร์ที่ 7 พฤศจิกายน 2565
ครม. เห็นชอบสินเชื่อระยะสั้น “แก้หนี้เพิ่มทุน” รายละไม่เกิน 20,000 บาท ไม่ต้องมีหลักประกัน สนใจสอบถามได้ที่ งานมหกรรมร่วมใจแก้หนี้ ตั้งแต่วันนี้ - 31 ม.ค. 66
.....
ครม. เห็นชอบโครงการสินเชื่อแก้หนี้เพิ่มทุน โดยธนาคารออมสินให้สินเชื่อเพื่อเป็นทุนหมุนเวียนระยะสั้นเสริมสภาพคล่องแก่ประชาชนผู้มีรายได้ประจํา หรือ ประกอบอาชีพอิสระ เช่น ผู้ประกอบการรายย่อย หาบเร่แผงลอย รายละไม่เกิน 20,000 บาท ปลอดชําระหนี้เงินต้น 6 งวดแรก อัตราดอกเบี้ย 0.35% ต่อเดือน ระยะเวลาไม่เกิน 2 ปี ไม่ต้องมีหลักประกัน ผู้สนใจติดต่อขอสินเชื่อได้ที่งานมหกรรมร่วมใจแก้หนี้ ตั้งแต่วันนี้ – 31 ม.ค. 2566 หรือจนกว่าจะครบวงเงินโครงการ
.
งานมหกรรมร่วมใจแก้หนี้ จะจัดขึ้นทั้งสิ้น 5 ครั้ง ดังนี้
1.วันที่ 4 - 6 พ.ย. 65 ณ ศูนย์แสดงสินค้าและการประชุม อิมแพค เมืองทองธานี จ.นนทบุรี
2.วันที่ 18 – 20 พ.ย. 65 ณ ศูนย์ประชุมและแสดงสินค้านานาชาติขอนแก่น จ.ขอนแก่น
3.วันที่ 16 – 18 ธ.ค. 65 ณ ศูนย์ประชุมและแสดงสินค้านานาชาติเชียงใหม่ จ.เชียงใหม่
4.วันที่ 20 – 22 ม.ค. 66 ณ จ.ชลบุรี
5.วันที่ 27 – 29 ม.ค. 66 ณ หอประชุมมหาวิทยาลัยสงขลานครินทร์ จ.สงขลา
.
อ่านเพิ่มเติม คลิก >>https://www.thaigov.go.th/news/contents/details/61130
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ณ คลองผดุงกรุงเกษม ข้างทำเนียบรัฐบาล ในวันลอยกระทง อังคารที่ 8 พ.ย. นี้
วันจันทร์ที่ 7 พฤศจิกายน 2565
โฆษกรัฐบาลเผย นายกรัฐมนตรีเตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ณ คลองผดุงกรุงเกษม ข้างทําเนียบรัฐบาล ในวันลอยกระทง อังคารที่ 8 พ.ย. นี้
โฆษกรัฐบาลเผย นายกรัฐมนตรีเตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ณ คลองผดุงกรุงเกษม ข้างทําเนียบรัฐบาล ในวันลอยกระทง อังคารที่ 8 พ.ย. นี้
วันที่ 7 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ในวันอังคาร ที่ 8 พฤศจิกายน 2565 เวลา 16.00 น. ณ คลองผดุงกรุงเกษม ข้างทําเนียบรัฐบาล โดยมีคณะรัฐมนตรีเข้าร่วมงาน เพื่อร่วมอนุรักษ์ สืบสานวัฒนธรรมไทย และส่งเสริมประเพณีลอยกระทงที่ทรงคุณค่า สืบทอดขนบธรรมเนียมประเพณีและวัฒนธรรมให้คงอยู่สืบไป ตลอดจนยังเป็นการถ่ายทอดมรดกภูมิปัญญาทางวัฒนธรรมให้แก่เด็ก เยาวชน และประชาชนทั่วไป ได้ร่วมกันสืบสานอย่างถูกต้องและเหมาะสม โดยภายในงานจะมีการสาธิตการทํากระทง การจัดแสดงกระทงแบบต่าง ๆ การแสดงศิลปวัฒนธรรมชุดสยามภิรมย์ธารา การแสดงเพลงเรือ และการจําลองวิถีชีวิตตลาดน้ํา เป็นต้น
“นายกรัฐมนตรีกําชับการจัดงานลอยกระทงในแต่ละพื้นที่ ให้คํานึงถึงความปลอดภัยเป็นสิ่งสําคัญ ผู้จัดงานต้องมีมาตรการเตรียมความพร้อมเพื่อรองรับ และดูแลประชาชนจํานวนมากที่จะเข้าร่วมกิจกรรมให้มีความปลอดภัยและเรียบร้อย ซึ่งคาดว่าปีนี้จะมีประชาชนร่วมงานลอยกระทงในพื้นที่ต่าง ๆ เพิ่มขึ้น จึงเน้นย้ําทุกหน่วยงานภาครัฐ เอกชน ร่วมกําหนดมาตรการจัดงานอย่างเคร่งครัด ตรวจสอบและอํานวยความสะดวกการจราจรทั้งทางน้ําและทางบก รวมทั้งความมั่นคงปลอดภัยของท่าเทียบเรือ โป๊ะต่าง ๆ เพื่อรองรับการให้บริการประชาชน และเน้นรักษามาตรการป้องกัน โควิด-19 เว้นระยะห่าง สวมหน้ากากอนามัย หมั่นล้างมือ พร้อมเชิญชวนทุกคนแต่งกายด้วยผ้าไทย หรือผ้าท้องถิ่นเข้าร่วมประเพณี ร่วมกันใช้วัสดุธรรมชาติที่ย่อยสลายง่ายมาประดิษฐ์กระทง เพื่อร่วมกันรักษาและป้องกันการเกิดมลพิษต่อสายน้ําและสิ่งแวดล้อม และร่วมสืบสานประเพณีไทยลอยกระทงวิถีใหม่ ณ สถานที่จัดงานใกล้บ้าน” นายอนุชาฯ กล่าว
รัฐบาลไทย-ข่าวทำเนียบรัฐบาล-ลอยกระทงวิถีใหม่ สืบสานประเพณีไทย จัดงานปลอดภัย 1 กระทง 1 ครอบครัว เป็นมิตรกับสิ่งแวดล้อม
วันจันทร์ที่ 7 พฤศจิกายน 2565
ลอยกระทงวิถีใหม่ สืบสานประเพณีไทย จัดงานปลอดภัย 1 กระทง 1 ครอบครัว เป็นมิตรกับสิ่งแวดล้อม
.....
ลอยกระทงปีนี้ ตรงกับวันที่ 8 พ.ย. 65 กระทรวงวัฒนธรรม รณรงค์จัดงานภายใต้แคมเปญ "ลอยกระทงวิถีใหม่ สืบสาน ประเพณีไทย สู่ความยั่งยืน" พร้อมกําหนดแนวทางให้สถานที่จัดงานใช้มาตรการเว้นระยะห่าง ลดความแออัด และให้งดจําหน่ายและดื่มแอลกอฮอล์ของมึนเมาในสถานที่สาธารณะ พร้อมรณรงค์ "เมาไม่ลอย" นอกจากนี้ ให้งดเล่นดอกไม้เพลิง พลุ ประทัด โคมลอย และการยิงปืนขึ้นฟ้า เพื่อความปลอดภัยและป้องกันอุบัติเหตุ พร้อมขอความร่วมมือหน่วยงานตรวจตราความพร้อมจราจรทางบกและทางน้ํา ความพร้อมของสถานที่ โป๊ะ ท่าเรือต่าง ๆ
.
ที่สําคัญ เน้นส่งเสริม ต่อยอด Soft Power ประเพณีลอยกระทง ใช้ของในท้องถิ่น กระทงที่ทําจากวัสดุธรรมชาติ เป็นมิตรกับสิ่งแวดล้อม เช่น น้ําแข็ง ผัก ผลไม้ ใบไม้ เป็นต้น และช่วยกันลดปริมาณขยะด้วยการลอยกระทงร่วมกัน 1 ครอบครัว 1 กระทง หรือ 1 คู่รัก 1 กระทง สําหรับประชาชนขอให้แต่งกายด้วยผ้าไทย ผ้าท้องถิ่นไปลอยกระทง ด้วยความสุข สนุกสนาน กับมหรสพการแสดงดนตรี และการละเล่นพื้นบ้าน
.
ผู้ที่ไม่สะดวกไปลอยกระทงตามสถานที่ต่าง ๆ สามารถร่วมสืบสานประเพณีลอยกระทง ผ่านบัตรอวยพรอิเล็กทรอนิกส์ ได้ที่ลิงค์ :https://ecard.m-culture.go.thตั้งแต่วันนี้ – 10 พ.ย. 65
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ชี้แจงข้อเรียกร้องยกเลิกมาตรการกำหนดโควตาจำนวนวันทำประมง
วันจันทร์ที่ 7 พฤศจิกายน 2565
กระทรวงเกษตรและสหกรณ์ ชี้แจงข้อเรียกร้องยกเลิกมาตรการกําหนดโควตาจํานวนวันทําประมง
กรมประมง ยืนยันบริหารตาม พ.ร.ก.การประมง พ.ศ.2558 และการควบคุมจํานวนวันทําการประมงเป็นมาตรการที่มีประสิทธิภาพในการควบคุมปริมาณการจับสัตว์น้ํา
จากกรณีนายวิโชคศักดิ์ รณรงค์ไพรี นายกสมาคมรักษ์ทะเลไทย ระบุว่า รัฐบาลให้โควตาการจับสัตว์น้ําเป็นจํานวนวันไม่ใช่แนวทางที่ถูกต้องในการควบคุมการจับสัตว์น้ําของกลุ่มเรือประมงพาณิชย์ไม่ให้จับเกินศักยภาพการผลิตของทะเล และเรียกร้องให้รัฐบาลใช้ระบบโควตาสัตว์น้ําโดยตรงแทนการใช้ระบบโควตาจํานวนวันทําการประมง พร้อมทั้งคัดค้านกรณีสมาคมการประมงแห่งประเทศไทยได้ยื่นหนังสือถึง นายกรัฐมนตรี เพื่อขอวันทําการประมงเพิ่มขึ้น กรมประมงขอชี้แจงประเด็นดังกล่าว ดังนี้
กรมประมงได้บริหารจัดการทรัพยากรตามพระราชกําหนดการประมง พ.ศ. 2558 โดยมาตรา 30 กําหนดว่า การควบคุมและกํากับการทําการประมงให้ผู้เกี่ยวข้องคํานึงถึงขีดความสามารถในการผลิตของธรรมชาติโดยใช้วิธีการทางวิทยาศาสตร์เพื่อหาจุดอ้างอิง เพื่อให้สามารถทําการประมงได้อย่างยั่งยืน ซึ่งปัจจุบันกรมประมงใช้ผลผลิตสูงสุดที่ยั่งยืน (Maximum Sustainable Yield : MSY) เป็นจุดอ้างอิงของทรัพยากรสัตว์น้ํา และมีการกําหนดปริมาณสัตว์น้ําทั้งหมดที่อนุญาตให้ทําการประมง หรือ Total Allowable Catch (TAC) ตามค่า MSY จากนั้นค่า TAC จะถูกนํามาจัดสรรให้กับเรือประมงแต่ละลําตามประสิทธิภาพของเรือ โดยปริมาณสัตว์น้ําที่ได้รับจัดสรรจะถูกนํามาคํานวณเป็นจํานวนวันทําการประมง โดยมีการควบคุมวันทําการประมงไม่ให้เกินกว่าจํานวนวันที่กําหนดผลของการควบคุมจํานวนวันทําการประมงที่ผ่านมาแสดงให้เห็นว่า ปริมาณการจับสัตว์น้ําทุกกลุ่มสัตว์น้ํา ทั้งฝั่งอ่าวไทยและทะเลอันดามันไม่เกินค่า TAC มาตั้งแต่ปี 2559 ซึ่งชี้ให้เห็นว่า การควบคุมจํานวนวันทําการประมงเป็นมาตรการที่มีประสิทธิภาพในการควบคุมปริมาณการจับสัตว์น้ําให้สามารถทําการประมงได้อย่างยั่งยืนตามจุดอ้างอิง
ทั้งนี้ สาเหตุที่กรมประมงยังไม่สามารถใช้ระบบการควบคุมโควตาปริมาณการจับสัตว์น้ําได้โดยตรง เนื่องจากมีข้อจํากัดหลายประการ เช่น
1. การจัดทําสมุดบันทึกการทําประมงยังไม่บังคับกับเรือประมงทุกลํา โดยเฉพาะเรือประมงพื้นบ้าน ทําให้ไม่สามารถติดตามปริมาณการจับสัตว์น้ําของเรือแต่ละลําได้
2. การควบคุมโควตาการจับสัตว์น้ํามีความเสี่ยงที่จะเกิดการทิ้งสัตว์น้ําที่ไม่ต้องการลงทะเล เนื่องจากชาวประมงจะบันทึกน้ําหนักสัตว์น้ําที่มีราคาดีเท่านั้น
3. อาจเกิดความเสี่ยงในการขนถ่ายสัตว์น้ําในทะเลจากเรือที่โควตาหมดลงไปยังเรือลําอื่น
4. วิธีการที่ภาครัฐจะควบคุมเรือประมงและตรวจสอบสัตว์น้ําจะมีความยุ่งยากและซับซ้อนมากขึ้น เช่น การติดตามปริมาณการจับสัตว์น้ําของเรือประมงแต่ละลําต้องเป็นปัจจุบันเพื่อให้สามารถตรวจสอบปริมาณการจับสัตว์น้ําที่จับได้กับโควตาที่ได้รับ
5. เมื่อหมดโควตาการจับสัตว์น้ําจะเกิดปัญหาการว่างงาน ซึ่งส่งผลกระทบต่อเศรษฐกิจและสังคมของประเทศ
ส่วนการเรียกร้องให้มีการเพิ่มวันทําการประมงของเรือประมงพาณิชย์นั้น กรมประมงต้องมีการพิจารณาอย่างรอบคอบ โดยมีปัจจัยที่ต้องพิจารณาหลายประการ เช่น ปริมาณสัตว์น้ําคงเหลือซึ่งจัดสรรให้แล้วแต่ไม่ได้ถูกจับมาใช้ประโยชน์ จํานวนเรือที่ไม่ได้ออกทําการประมงหรือออกทําการประมงไม่ครบตามที่กําหนด และจํานวนเรือที่ต้องการวันทําการประมงเพิ่ม เป็นต้น ซึ่งจะต้องคํานึงถึงประโยชน์สาธารณะเป็นสําคัญ ทั้งนี้ ในปีการประมง 2564 กรมประมงมิได้เพิ่มวันทําการประมงให้กับเรือประมงพาณิชย์แต่อย่างใด
รัฐบาลไทย-ข่าวทำเนียบรัฐบาล-"ทิพานัน" แจ้งข่าวดีแท็กซี่ สามล้อ วินมอไซค์ พรฎ.ลดภาษีประจำปีมีผลบังคับใช้แล้ว จ่ายแค่10%นาน 1 ปี ช่วยลดต้นทุนการประกอบอาชีพ ลดปัญหาหนี้สิน พาคนไทยพ้นความยากจน
วันพุธที่ 9 พฤศจิกายน 2565
"ทิพานัน" แจ้งข่าวดีแท็กซี่ สามล้อ วินมอไซค์ พรฎ.ลดภาษีประจําปีมีผลบังคับใช้แล้ว จ่ายแค่10%นาน 1 ปี ช่วยลดต้นทุนการประกอบอาชีพ ลดปัญหาหนี้สิน พาคนไทยพ้นความยากจน
"ทิพานัน" แจ้งข่าวดีแท็กซี่ สามล้อ วินมอไซค์ พรฎ.ลดภาษีประจําปีมีผลบังคับใช้แล้ว จ่ายแค่10%นาน 1 ปี ช่วยลดต้นทุนการประกอบอาชีพ ลดปัญหาหนี้สิน พาคนไทยพ้นความยากจน
วันที่ 9 พ.ย. 65 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ขณะนี้พระราชกฤษฎีกาลดภาษีประจําปี สําหรับรถยนต์รับจ้างและรถจักรยานยนต์สาธารณะ พ.ศ. 2565 มีผลบังคับใช้แล้ววันนี้ (9 พฤศจิกายน2565) โดยมีสาระสําคัญเป็นการกําหนดให้ลดภาษีประจําปีสําหรับรถยนต์รับจ้างและรถจักรยานยนต์สาธารณะ ที่ครบกําหนดเสียภาษีประจําปีในระหว่างวันที่ 1 ตุลาคม 2565 ถึงวันที่ 30 กันยายน 2566 ลงร้อยละ 90 ของอัตราภาษีประจําปีท้ายพระราชบัญญัติรถยนต์ พ.ศ. 2522 เพื่อช่วยลดต้นทุนการประกอบการรถสาธารณะทั้งรถยนต์รับจ้าง หรือแท็กซี่ รถยนต์รับจ้างสามล้อ และรถจักรยานยนต์สาธารณะ หรือวินมอเตอร์ไซค์
น.ส.ทิพานัน กล่าวว่า เป็นข่าวดีสําหรับพี่น้องประชาชน ที่รัฐบาลภายใต้การนําของพล.อ.ประยุทธ์ จันทร์โอชา ที่ต้องการให้ความช่วยเหลือบรรเทาภาระค่าใช้จ่ายจากปัญหาการแพร่ระบาดของเชื้อไวรัสโควิด-19ประกอบกับราคาน้ํามันเชื้อเพลิงและก๊าซธรรมชาติโลกปรับตัวสูงขึ้น ส่งผลให้ต้นทุนในการประกอบการของรถสาธารณะเพิ่มสูงขึ้นและส่งผลกระทบต่อรายได้ของผู้ประกอบอาชีพ ไม่เพียงพอต่อการดํารงชีวิต ซึ่งอาจส่งผลกระทบต่อผู้ใช้บริการรถสาธารณะได้
สําหรับอัตราการจัดเก็บภาษีที่ปรับลดลง ตัวอย่างมีดังนี้
1.รถแท็กซี่ น้ําหนักรถ 1,300 กก. เดิมจัดเก็บภาษี 685 บาท ลดเหลือ 68.50 บาท/คัน
2.รถแท็กซี่ น้ําหนักรถ 2,000 กก. เดิมจัดเก็บภาษี 1,060 บาท ลดเหลือ 106 บาท/คัน
3.รถยนต์สามล้อรับจ้าง เดิมจัดเก็บภาษี 185 บาท ลดเหลือ 18.5 บาท/คัน
4.รถจักรยานยนต์สาธารณะ เดิมจัดเก็บภาษี 100 บาท ลดเหลือ 10 บาท/คัน
“รัฐบาลมุ่งแก้ไขปัญหาเพื่อช่วยเหลือประชาชนทุกกลุ่ม ด้วยการช่วยลดต้นทุนการประกอบอาชีพให้ต่ําที่สุด เพื่อยกระดับคุณภาพชีวิต และลดปัญหาหนี้สิน เพื่อให้คนไทยพ้นจากความยากจนให้มากที่สุด” น.ส.ทิพานัน กล่าว
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เผย “ลอยกระทง 2565” ปลอดภัย อุบัติเหตุทางน้ำเป็นศูนย์
วันพุธที่ 9 พฤศจิกายน 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เผย “ลอยกระทง 2565” ปลอดภัย อุบัติเหตุทางน้ําเป็นศูนย์
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ประชุมกรมเจ้าท่า ติดตามผลการปฏิบัติงานตามมาตรการรักษาความปลอดภัย “วันลอยกระทง 2565” พร้อมติดตามผลการดําเนินงานและมอบนโยบาย ปี 66
วันที่ 9 พ.ย. 2565 เวลา 11.30 น. ณ ห้องประชุมวิสูตรสาครดิษฐ์ กรมเจ้าท่า นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมติดตามผลการปฏิบัติงานมาตรการรักษาความปลอดภัยในวันลอยกระทง 2565 ตามข้อห่วงใยของท่านนายกรัฐมนตรี สรุปภาพรวมได้ดังนี้
• ในพื้นที่ส่วนกลางแม่น้ําเจ้าพระยา จัดกําลังเจ้าหน้าที่รักษาการณ์ในคืนลอยกระทง จํานวน 200 คน เรือรักษาการณ์ 8 ลํา เรือตรวจการณ์ทั่วไป 1 ลํา เจ้าหน้าที่ประจําท่าเทียบเรือ 63 ท่าเรือ
• ส่วนภูมิภาค กําลังเจ้าหน้าที่ จํานวน 510 คน เรือตรวจการณ์ 61 ลํา
โดยเจ้าหน้าที่และเรือตรวจการณ์เจ้าท่าออกปฏิบัติงานตั้งแต่ เวลา 14.30 น.- 24.00 น. หรือจนกว่าจะแล้วเสร็จ ซึ่งในคืนวันลอยกระทงที่ผ่านมา (8 พ.ย.65) ไม่พบอุบัติเหตุทางน้ํา ไม่มีผู้ได้รับบาดเจ็บ สูญหาย หรือผู้เสียชีวิต
ทั้งนี้ นายอธิรัฐ ได้กล่าวขอบคุณกรมเจ้าท่าทั้งส่วนกลางและส่วนภูมิภาค ที่ได้ปฏิบัติงาน ออกตรวจตรา อํานวยความสะดวกและความปลอดภัยให้ประชาชนและนักท่องเที่ยว ในวันลอยกระทง 2565 เป็นไปด้วยความเรียบร้อย
และในการนี้ นายอธิรัฐ ได้ติดตามผลการดําเนินงานตามนโยบาย/ แผนงานและข้อสั่งการ ปี 65 และมอบนโยบายการดําเนินงานกรมเจ้าท่า ปี 66 ดังนี้
1. การปรับปรุงท่าเรือโดยสารแม่น้ําเจ้าพระยา (Smart Pier)
• ปี 65 : แล้วเสร็จพร้อมใช้งาน จํานวน 5 ท่า ได้แก่ ท่ากรมเจ้าท่า,ท่าสะพานพุทธ, ท่านนทบุรี, ท่าช้าง, ท่าสาทร อยู่ระหว่างดําเนินการพร้อมเปิดใช้งานภายในปี 65 จํานวน 6 ท่า ได้แก่ ท่าเตียน, ท่าบางโพ, ท่าพระราม 7, ท่าพายัพ, ท่าราชินี, ท่าเกียกกาย
• ปี 66 : จํานวน 3 ท่า ได้แก่ ท่าปิ่นเกล้า, ท่าพระราม 5, ท่าปากเกร็ด
2. การขุดลอกต่างตอบแทนแก้ปัญหาภัยแล้ง
• ปี 65 : โดยกรมเจ้าท่า 132 แห่ง ปริมาณดินรวม 18,160,500 ลบ.ม./ ขุดลอกต่างตอบแทนและอื่นๆ ปริมาณ 5.00 ล้าน ลบ.ม. ประหยัดงบประมาณ 285 ล้านบาท
• ปี 66 : จํานวน 54 แห่ง ปริมาณดินรวม 4,048,600 ลบ.ม./ ขุดลอกต่างตอบแทนและอื่นๆ (ออกใบอนุญาตแล้ว) รวม 170,101.2 ลบ.ม.
3. เรือไฟฟ้า (EV BOAT) ในแม่น้ําเจ้าพระยา ปัจจุบันมี จํานวน 26 ลํา
• ปี 65 เพิ่มขึ้น 11 ลํา
• ปี 66 เพิ่มขึ้น 7 ลํา
4. องค์การทางทะเลระหว่างประเทศ (IMO)
• ปี 65 ดําเนินการตามแผนปฏิบัติการแก้ไขข้อบกพร่อง (CAP) จํานวน 29 รายการ
• ปี 66 เตรียมความพร้อมรับการตรวจประเมินจากองค์กรทางทะเลระหว่างประเทศ (IMO) ในเดือน ก.พ.66 ( 20-27 ก.พ.66)
มอบนโยบายการดําเนินงาน กรมเจ้าท่า ปี 66
1. การใช้จ่ายงบประมาณโครงการ ปี 66 ให้ดําเนินการตามระเบียบทางราชการโดยเคร่งครัด โปร่งใส สามารถตรวจสอบและเปิดเผยต่อสาธารณะได้ และเน้นย้ําห้ามมีการร้องเรียนการเรียกผลประโยชน์โดยเด็ดขาด
2. การปรับปรุงท่าเรือ Smart Pier แม่น้ําเจ้าพระยา ให้แล้วเสร็จตามแผน เพื่อให้เป็นตามนโยบายของรัฐบาล ในการเชื่อมต่อระบบขนส่งสาธารณะอย่างเต็มรูปแบบ
3. การผลักดันเรือไฟฟ้าในคลองแสนแสบ เร่งรัดการดําเนินงานให้ออกบริการได้ภายในปี 66
4. ด้านการต่างประเทศให้กรมเจ้าท่าเตรียมความพร้อมในด้านต่างๆ ร่วมกับหน่วยงานและภาคเอกชนที่เกี่ยวข้อง ในการรับการตรวจประเมินของ IMO ที่จะมีขึ้นในเดือน ก.พ.66
รัฐบาลไทย-ข่าวทำเนียบรัฐบาล-นายกฯ มอบนโยบายและทิศทางการดำเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ย้ำทุกส่วนราชการ รัฐวิสาหกิจ องค์การมหาชน ศึกษาทำความเข้าใจกฎหมายฉบับนี้ให้มากที่สุด
วันพุธที่ 9 พฤศจิกายน 2565
นายกฯ มอบนโยบายและทิศทางการดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ย้ําทุกส่วนราชการ รัฐวิสาหกิจ องค์การมหาชน ศึกษาทําความเข้าใจกฎหมายฉบับนี้ให้มากที่สุด
นายกฯ มอบนโยบายและทิศทางการดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ย้ําทุกส่วนราชการ รัฐวิสาหกิจ องค์การมหาชน ศึกษาทําความเข้าใจกฎหมายฉบับนี้ให้มากที่สุด เตรียมความพร้อมทุกด้านเพื่อขับเคลื่อนสู่การเป็นรัฐบาลดิจิทัล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (9 พ.ย. 65) เวลา 13.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่ากระทรวงกลาโหม กล่าวมอบนโยบายและทิศทางการดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ผ่านวีดิทัศน์ เพื่อขับเคลื่อนสู่การเป็นรัฐบาลดิจิทัล ในการประชุมเพื่อสร้างความเข้าใจในการดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 ซึ่งจัดโดยสํานักงาน ก.พ.ร. สํานักงานคณะกรรมการกฤษฎีกา สํานักงานพัฒนารัฐบาลดิจิทัล (องค์การมหาชน) และสํานักงานพัฒนาธุรกรรมทางอิเล็กทรอนิกส์ ดังนี้
นายกรัฐมนตรีกล่าวว่าตลอดระยะเวลาที่ผ่านมา รัฐบาลได้เร่งขับเคลื่อนนโยบายเพื่อผลักดันให้เกิดรัฐบาลดิจิทัล โดยนําเทคโนโลยีมาใช้ในการให้บริการและการทํางานของภาครัฐ พร้อมทั้งพัฒนาระบบการให้บริการออนไลน์ หรือ e-Service เพื่ออํานวยความสะดวกให้ประชาชนสามารถเข้าถึงบริการของรัฐได้อย่างทันที ทุกที่ ทุกเวลา และช่วยลดภาระค่าใช้จ่ายของประชาชน โดยวันนี้ รัฐบาล โดยความร่วมมือกันของ 4 หน่วยงาน ได้แก่ สํานักงาน ก.พ.ร. สํานักงานคณะกรรมการกฤษฎีกา สํานักงานพัฒนารัฐบาลดิจิทัล (องค์การมหาชน) และสํานักงานพัฒนาธุรกรรมทางอิเล็กทรอนิกส์ ได้ดําเนินการออกกฎหมายสําคัญ คือ พระราชบัญญัติการปฏิบัติราชการทางอิเล็กทรอนิกส์ พ.ศ. 2565 เพื่อลดข้อจํากัดด้านกฎหมาย พัฒนาการให้บริการประชาชน และขับเคลื่อนการเป็นรัฐบาลดิจิทัลอย่างเป็นรูปธรรม ซึ่งจะทําให้ต่อจากนี้ การติดต่อประสานงานระหว่างหน่วยงานของรัฐด้วยกันเองมีประสิทธิภาพการปฏิบัติงานที่มากขึ้น และการให้บริการของหน่วยงานของรัฐแก่ประชาชนจะต้องสามารถดําเนินการได้ด้วยวิธีการทางอิเล็กทรอนิกส์ ทุกหน่วยงานจึงต้องเตรียมความพร้อมใน 2 ส่วนหลัก คือ ช่องทางอิเล็กทรอนิกส์สําหรับประชาชนในการติดต่อราชการ และระบบสําหรับการปฏิบัติหน้าที่ของเจ้าหน้าที่ด้วยวิธีการทางอิเล็กทรอนิกส์
นายกรัฐมนตรีย้ําว่า การขับเคลื่อนไปสู่การเป็นรัฐบาลดิจิทัลได้เป็นจริงหรือไม่นั้น ขึ้นอยู่กับความพร้อมของบุคลากร และการนําไปปฏิบัติอย่างจริงจัง ดังนั้นจึงขอให้ทุกหน่วยงานทั้งราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจ องค์การมหาชน และหน่วยงานอื่นของรัฐ ศึกษาและทําความเข้าใจกฎหมายฉบับนี้ให้มากที่สุด รวมทั้งกําหนดแผนพัฒนาการให้บริการและการปฏิบัติงาน ตลอดจนการเตรียมความพร้อมด้านบุคลากร ด้านเทคนิคกระบวนงาน เพื่อให้เกิดประโยชน์ในการทํางานของหน่วยงานตนเอง และเกิดประโยชน์กับประชาชนทุกคน
พร้อมกันนี้ นายกรัฐมนตรีขอบคุณผู้มีส่วนร่วมในการดําเนินการและสนับสนุนการขับเคลื่อนการนําเทคโนโลยีเข้ามาช่วยในการปฏิบัติงานและการให้บริการของภาครัฐทุกภาคส่วน และขอให้ทุกหน่วยงานของรัฐทุกหน่วย ประสบความสําเร็จในการยกระดับวิธีการปฏิบัติราชการไปสู่รัฐบาลดิจิทัล ตามแนวทางที่กําหนดในกฎหมายฉบับนี้ต่อไป
รัฐบาลไทย-ข่าวทำเนียบรัฐบาล-SME D Bank ลงพื้นที่ 3 จังหวัดภาคอีสาน ‘นครราชสีมา-บุรีรัมย์-สุรินทร์’ เยี่ยมชมกิจการลูกค้า ยกระดับธุรกิจ ผ่าน ‘เติมทุนคู่พัฒนา’ สู่การเติบโตที่ยั่งยืน
วันพุธที่ 9 พฤศจิกายน 2565
SME D Bank ลงพื้นที่ 3 จังหวัดภาคอีสาน ‘นครราชสีมา-บุรีรัมย์-สุรินทร์’ เยี่ยมชมกิจการลูกค้า ยกระดับธุรกิจ ผ่าน ‘เติมทุนคู่พัฒนา’ สู่การเติบโตที่ยั่งยืน
SME D Bank ลงพื้นที่ 3 จังหวัดภาคอีสาน เยี่ยมชมกิจการลูกค้าธนาคารที่ได้รับการสนับสนุน ผ่านกระบวนการ “เติมทุนคู่พัฒนา” พาเข้าถึงแหล่งเงินทุน เพิ่มศักยภาพ ยกระดับกิจการสู่ความยั่งยืน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank โดยนางชนิสา ชุติภัทร์ กรรมการธนาคาร นางสาวนารถนารี รัฐปัตย์ กรรมการผู้จัดการ พร้อมด้วยคณะผู้บริหารและเจ้าหน้าที่ ลงพื้นที่ 3 จังหวัดภาคอีสาน ได้แก่ จ.นครราชสีมา จ.บุรีรัมย์ และ จ.สุรินทร์ เยี่ยมชมกิจการลูกค้าธนาคารที่ได้รับการสนับสนุน ผ่านกระบวนการ “เติมทุนคู่พัฒนา” พาเข้าถึงแหล่งเงินทุน เพิ่มศักยภาพ ยกระดับกิจการสู่ความยั่งยืน ประกอบด้วย “ไร่ทองสมบูรณ์” ผู้ประกอบธุรกิจแหล่งท่องเที่ยวสวนสนุกแนวผจญภัยฝีมือคนไทย อ.ปากช่อง จ.นครราชสีมา “ซุปเปอร์ เอ” ศูนย์จําหน่ายผลิตภัณฑ์เกี่ยวกับเบเกอรี่ครบวงจรรายใหญ่ของ จ.บุรีรัมย์ และ “เรือนไหม-ใบหม่อน” จ.สุรินทร์ โรงงานทอผ้าไหมที่สืบสานภูมิปัญญาการทอผ้าไหมท้องถิ่นจากรุ่นต่อรุ่น รวมถึง เปิดเป็นศูนย์การเรียนรู้การผลิตผ้าไหม เพื่อส่งต่อภูมิปัญญาไทยสู่คนรุ่นใหม่ โดยมีผู้บริหารทั้ง 3 กิจการให้การต้อนรับ เมื่อวันที่ 4-5 พฤศจิกายน 2565 ที่ผ่านมา
ทั้งนี้ SME D Bank ธนาคารเพื่อเอสเอ็มอีไทย พร้อมเคียงข้างผู้ประกอบการเอสเอ็มอีเดินหน้าธุรกิจเต็มกําลัง ผ่านผลิตภัณฑ์สินเชื่อที่ครอบคลุมทุกกลุ่มธุรกิจ อัตราดอกเบี้ยเริ่มต้น 3.99% ต่อปี วงเงินกู้สูงสุด 50 ล้านบาท ระยะเวลาผ่อนชําระนานสูงสุด 12 ปี สนับสนุนผู้ประกอบการคว้าโอกาสทางธุรกิจ ควบคู่บริการด้านพัฒนาผ่าน “SME D Coach” ให้คําปรึกษาธุรกิจครบวงจรจากโค้ชมืออาชีพ โดยไม่มีค่าใช้จ่ายใด ๆ ทั้งสิ้น ช่วยเพิ่มศักยภาพให้เอสเอ็มอีไทยสู่การเติบโตที่ยั่งยืน
รัฐบาลไทย-ข่าวทำเนียบรัฐบาล-กรมการขนส่งทางราง รายงานข้อมูลผู้ใช้บริการระบบรางในวันลอยกระทง (8 พฤศจิกายน 2565)
วันพุธที่ 9 พฤศจิกายน 2565
กรมการขนส่งทางราง รายงานข้อมูลผู้ใช้บริการระบบรางในวันลอยกระทง (8 พฤศจิกายน 2565)
มีผู้ใช้บริการระบบราง รวม 1,466,357 คน/เที่ยว โดยใช้บริการรถไฟฟ้ามากกว่า 1.4 ล้านคน/เที่ยว มากกว่าลอยกระทงสองปีที่ผ่านมา พบว่า เหตุการณ์ภาพรวมปกติ ไม่มีเหตุอันตรายต่อการเดินรถไฟและไม่มีเหตุรถไฟฟ้าขัดข้อง
วันนี้ (9 พฤศจิกายน 2565) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า วันลอยกระทงปี 2565 ที่ผ่านมา มีประชาชนใช้บริการระบบราง รวมทั้งสิ้นจํานวน 1,466,357 คน/เที่ยว ซึ่งมีจํานวนมากกว่าวันลอยกระทงปี 2564 ที่มีคนใช้บริการอยู่ที่ จํานวน 808,736 คน/เที่ยว เพิ่มขึ้น 657,621 คน/เที่ยว หรือร้อยละ 81.31 แบ่งเป็น รถไฟระหว่างเมืองของการรถไฟแห่งประเทศไทย (รฟท.) จํานวน 60,188 คน/เที่ยว และรถไฟฟ้าในเขตกรุงเทพมหานครและปริมณฑล จํานวน 1,406,169 คน/เที่ยว โดยมีรายละเอียด ดังนี้
1. รถไฟของ รฟท. มีผู้ใช้บริการจํานวน 60,188 คน/เที่ยว มากกว่าวันลอยกระทงปี 2564 ที่มีผู้ใช้บริการอยู่ที่ 27,483 คน/เที่ยว มากขึ้น 32,705 คน/เที่ยว เพิ่มขึ้นกว่า 2 เท่า หรือร้อยละ 119 แบ่งเป็นผู้โดยสารเชิงพาณิชย์ 18,176 คน/เที่ยว และเชิงสังคม 42,012 คน/เที่ยว จากการให้บริการรวมจํานวน 223 เที่ยว
2.ระบบรถไฟฟ้า ให้บริการรวม 2,406 เที่ยววิ่ง มีผู้ใช้บริการรวมจํานวน 1,406,169 คน/เที่ยว มากกว่าวันลอยกระทงปี 2564 ที่ผ่านมา ที่มีผู้ใช้บริการรวม 781,253 คน/เที่ยว หรือเพิ่มขึ้น 624,916 คน/เที่ยว หรือร้อยละ 79.99 โดยผู้ให้บริการได้เพิ่มความถี่ในชั่วโมงเร่งด่วน และเพิ่มขบวนรถเสริมอีก 34 เที่ยววิ่ง ประกอบด้วย
- รถไฟฟ้า Airport Rail Link ให้บริการ 222 เที่ยววิ่ง (รวมเสริม 7 เที่ยววิ่ง) จํานวน 65,354 คน/เที่ยว
- รถไฟฟ้าชานเมือง (สายสีแดง) ให้บริการ 230 เที่ยว จํานวน 19,535 คน/เที่ยว
- รถไฟฟ้าสายฉลองรัชธรรม (สีม่วง) 321 เที่ยว (รวมเสริม 5 เที่ยววิ่ง) จํานวน 47,367 คน/เที่ยว
- รถไฟฟ้าสายเฉลิมรัชมงคล (สีน้ําเงิน) 474 เที่ยว (รวมเสริม 14 เที่ยววิ่ง) จํานวน 378,750 คน/เที่ยว
- รถไฟฟ้าบีทีเอส (สีเขียวและสีทอง) ให้บริการรวม 1,159 เที่ยว (รวมเสริมสายสุขุมวิท 8 เที่ยววิ่ง) มีผู้ใช้บริการจํานวน 895,163 คน/เที่ยว (สีเขียว 878,761 คน/เที่ยว และสายสีทอง 16,402 คน/เที่ยว)
จากเทศกาลลอยกระทงปี 2565 ทําให้มีผู้ใช้บริการระบบรถไฟฟ้าบีทีเอสมากสุด (นิวไฮ) ตั้งแต่เกิดสถานการณ์การแพร่ระบาดของโรคติดเชื้อไวรัส COVID-19 รวมทั้งมีผู้ใช้บริการรถไฟฟ้าสายสีทองเพิ่มขึ้นกว่าถึงปกติสามเท่า จากเฉลี่ยมีผู้ใช้บริการสายสีทองวันละ 4,772 คน/เที่ยว) โดยกรมการขนส่งทางรางได้ประสานผู้ให้บริการระบบรางบริหารจัดการจํานวนผู้โดยสารบนสถานีรถไฟฟ้า (Crowd Control) เพื่อให้เกิดความปลอดภัยแก่ผู้ใช้บริการระบบราง ทั้งนี้ การให้บริการในระบบขนส่งทางรางเป็นไปด้วยความเรียบร้อยไม่เกิดอุบัติเหตุทางรถไฟและไม่มีเหตุรถไฟฟ้าขัดข้องจากการให้บริการ
รัฐบาลไทย-ข่าวทำเนียบรัฐบาล-กรมทางหลวงชนบท ระดมเจ้าหน้าที่ลาดตระเวน ติดตามสถานการณ์อุทกภัยในพื้นที่ภาคใต้อย่างใกล้ชิด เพื่ออำนวยความสะดวกปลอดภัยให้กับประชาชน
วันพุธที่ 9 พฤศจิกายน 2565
กรมทางหลวงชนบท ระดมเจ้าหน้าที่ลาดตระเวน ติดตามสถานการณ์อุทกภัยในพื้นที่ภาคใต้อย่างใกล้ชิด เพื่ออํานวยความสะดวกปลอดภัยให้กับประชาชน
ตามนโยบายของรัฐมนตรีว่าการกระทรวงคมนาคม พร้อมเผยสายทางที่ได้รับผลกระทบในพื้นที่ จ.สงขลา สามารถสัญจรผ่านได้ปกติแล้ว
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยถึงสถานการณ์อุทกภัยในพื้นที่ภาคใต้ ซึ่งได้มีถนนทางหลวงชนบทได้รับผลกระทบจากอุทกภัย จํานวน 1 สายทาง คือ ถนนทางหลวงชนบทสาย สข.4051 แยก ทล.4208 - บ้านโล๊ะหนุน อําเภอควนเนียง จังหวัดสงขลา บริเวณ กม. ที่ 7+800 - 8+500 ขณะนี้ระดับน้ําได้ลดลงและสามารถสัญจรผ่านได้ปกติแล้ว เนื่องจากที่ผ่านมาในพื้นที่ภาคใต้ได้รับอิทธิพลของมรสุมที่พัดผ่านภาคใต้ตอนล่างพัดปกคลุมบริเวณทะเลอ่าวไทยและทะเลอันดามัน ทําให้มีฝนตกหนักในพื้นที่ ทช. โดยสํานักงานทางหลวงชนบทที่ 12 (สงขลา) แขวงทางหลวงชนบทสงขลา ได้ดําเนินการติดตั้งป้ายเตือน ป้ายจราจร พร้อมปักเสาขาวแดงเพื่อบอกแนวเขตทางบนถนนสายดังกล่าวในช่วงที่เกิดเหตุ รวมถึงได้กําชับให้เจ้าหน้าที่ลาดตระเวนติดตามระดับน้ําในพื้นที่ที่มีน้ําท่วม และเฝ้าระวังสายทางในโครงข่ายทางหลวงชนบทสายทางอื่นควบคู่กันไปด้วย ตลอดจนให้เตรียมเครื่องมือ เครื่องจักร วัสดุอุปกรณ์ สะพานเบลีย์ ยานพาหนะในการรับส่งผู้ประสบภัยในกรณีน้ําท่วมสูงในสายทาง เพื่อเป็นการบรรเทาความเดือดร้อนและช่วยเหลือประชาชนได้ทันที ตามนโยบายของนายศักดิ์สยาม ชิดชอบรัฐมนตรีว่าการกระทรวงคมนาคม
อธิบดีฯ กล่าวเพิ่มเติมว่า ทช. จะติดตามสถานการณ์อุทกภัยในพื้นที่ภาคใต้และภาคอื่น ๆ อย่างต่อเนื่อง และจะรายงานให้ประชาชนได้รับทราบเป็นระยะ ทั้งนี้ ขอความร่วมมือประชาชนโปรดระมัดระวังในการใช้รถใช้ถนนเป็นพิเศษและโปรดสังเกตป้ายเตือน โดยสามารถแจ้งเหตุอุทกภัยได้ที่แขวงทางหลวงชนบททั่วประเทศหรือติดต่อสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ตรวจเยี่ยมทัณฑสถานหญิงพิษณุโลก
วันพุธที่ 9 พฤศจิกายน 2565
ปลัดกระทรวงยุติธรรม ตรวจเยี่ยมทัณฑสถานหญิงพิษณุโลก
ปลัดกระทรวงยุติธรรม ตรวจเยี่ยมทัณฑสถานหญิงพิษณุโลก
ในวันพุธที่ ๙ พฤศจิกายน ๒๕๖๕ นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย พันตํารวจโท ประวุธ วงศ์สีนิล รองปลัดกระทรวงยุติธรรม ผู้บริหารและเจ้าหน้าที่กระทรวงยุติธรรม ตรวจเยี่ยมให้กําลังใจ เจ้าหน้าที่ผู้ปฏิบัติงาน และผู้ต้องขัง ณ ทัณฑสถานหญิงพิษณุโลก โดยมี นายกฤตภพ จันทร์ภูโดม ผู้บัญชาการเรือนจํากลางพิษณุโลก นายมงคล จันทะจร ผู้บัญชาการเรือนจําจังหวัดพิษณุโลก นางสุกฤตา เพชรหนองชุม ผู้อํานวยการทัณฑสถานหญิงพิษณุโลก และเจ้าหน้าที่ทัณฑสถานหญิงพิษณุโลก ให้การต้อนรับ
ปลัดกระทรวงยุติธรรม กล่าวว่า "ขอชื่นชม และให้กําลังใจทุกๆฝ่าย การได้เข้ามาตรวจเยี่ยมในพื้นที่ทัณฑสถานหญิงพิษณุโลกแห่งนี้เสมือนการเดินเข้ามาในบ้าน สิ่งที่อยากจะเห็นคือบ้านหลังนี้อยู่ดีมีสุขไหม เจ้าของบ้านคือผู้อํานวยการฯ ผู้อยู่อาศัยคือผู้ต้องขัง ไม่ว่าจะเข้ามาอย่างไร แต่ออกไปต้องเป็นคนที่มีคุณภาพ แก้ไขผู้ก้าวพลาด คืนคนดีสู่สังคม
ทั้งนี้ ทัณฑสถานหญิงพิษณุโลกได้ให้การต้อนรับโดยจัดชุดการแสดง ๓ ชุด ดังนี้ ๑. การแสดงรําไทยชุดงามพิษณุโลกงาม ๒. การแสดงโยคะ และ ๓. การแสดงการขับร้องเพลงประสานเสียงบ้านเกิดเมืองนอนประกอบดนตรีไทย
รัฐบาลไทย-ข่าวทำเนียบรัฐบาล-ปลื้ม! นโยบาย “ปัตตานีเมืองปูทะเลโลก” คืบหน้า จัดตั้ง “โรงเพาะฟักสัตว์น้ำ” แล้ว พร้อมแจกลูกปูแสนตัวแรก ม.ค. 66
วันพุธที่ 9 พฤศจิกายน 2565
ปลื้ม! นโยบาย “ปัตตานีเมืองปูทะเลโลก” คืบหน้า จัดตั้ง “โรงเพาะฟักสัตว์น้ํา” แล้ว พร้อมแจกลูกปูแสนตัวแรก ม.ค. 66
.....
รัฐบาลได้กําหนดให้ จ.ปัตตานี เป็น “ศูนย์กลางการผลิตปูทะเล” เนื่องด้วยพื้นที่อ่าวปัตตานีและบริเวณใกล้เคียงเป็นพื้นที่ที่มีสภาพแวดล้อมอุดมสมบูรณ์อย่างมาก แต่ปัจจุบันพบว่า “กําลังการผลิตปูยังไม่เพียงพอ” ต่อความต้องการบริโภคของตลาดทั้งในและต่างประเทศ ดังนั้น
.
ศูนย์อํานวยการบริหารจังหวัดชายแดนใต้ (ศอ.บต.) จึงได้ดําเนินงานร่วมกับกรมประมง ก.เกษตรและสหกรณ์ ม.สงขลานครินทร์ กรมทรัพยากรทางทะเลและชายฝั่ง ก.ทรัพยากรธรรมชาติฯ จัดตั้ง “โรงเพาะฟักสัตว์น้ํา” ภายในบริเวณคณะวิทยาศาสตร์และเทคโนโลยี ม.สงขลานครินทร์ วิทยาเขตปัตตานี
.
ล่าสุด โรงเพาะฟักสัตว์น้ําดังกล่าว เตรียมเปิดดําเนินการอย่างเป็นทางการในวันที่ 19 ธ.ค. 65 และจะกระจายลูกปู “หนึ่งแสนตัว” ให้แก่เกษตรกรในเดือน ม.ค. 66
.
สําหรับแผนระยะต่อไป จะดําเนินการขยายเป้าหมายการจัดตั้งโรงเพาะฟักสัตว์น้ําให้ครอบคลุมพื้นที่ฝั่งอ่าวไทย (พื้นที่ปัตตานีและสงขลา) ซึ่งจะสามารถเชื่อมโยงกับภาคการท่องเที่ยวได้
.
โดยเฉพาะเส้นทางการท่องเที่ยวของชาวมาเลเซียที่ต้องมาเยือนไทย เพื่อรับประทานอาหารทะเลที่ปัตตานี และ “เมนูปู” ถือว่าเป็นจานเด่นของจังหวัด
.
การส่งเสริมการเลี้ยงปูทะเลในพื้นที่จังหวัดชายแดนใต้นั้น รัฐบาลมั่นใจว่านโยบายดังกล่าว จะสามารถสร้างรายได้ให้แก่ ปชช. ได้อย่างแน่นอน เพราะตลาดยังคงมีความต้องการปูทะเลอีกมาก ส่วนแผนระยะยาวนั้น จะเป็นการผลิตปูทะเลเพื่อการส่งออก
.
สําหรับ ปชช. ที่สนใจหรือต้องการข้อมูล “ปูทะเล” สามารถสอบถามข้อมูลเพิ่มเติมได้ที่ ศอ.บต กองสนับสนุนและสนับสนุนงานฝ่ายพลเรือน 0-7327-4471
.
อ่านเพิ่มเติม คลิกhttps://www.thaigov.go.th/news/contents/details/61313
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. ร่วมงานประชุมสมาพันธ์ประกันสินเชื่อแห่งภูมิภาคเอเชีย ครั้งที่ 34 (34th ACSIC Conference) ณ เมืองแทกู สาธารณรัฐเกาหลี
วันพุธที่ 9 พฤศจิกายน 2565
บสย. ร่วมงานประชุมสมาพันธ์ประกันสินเชื่อแห่งภูมิภาคเอเชีย ครั้งที่ 34 (34th ACSIC Conference) ณ เมืองแทกู สาธารณรัฐเกาหลี
กรรมการและ ผจก.ทั่วไป บสย. ร่วมประชุมสมาพันธ์ประกันสินเชื่อแห่งภูมิภาคเอเชีย (Asian Credit Supplementation Institution Confederation: ACSIC) ครั้งที่ 34 ประจําปี 2565 (34th ACSIC  Conference) ณ เมืองแทกู สาธารณรัฐเกาหลี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และคณะผู้แทน เข้าร่วมประชุมสมาพันธ์ประกันสินเชื่อแห่งภูมิภาคเอเชีย (Asian Credit Supplementation Institution Confederation: ACSIC) ครั้งที่ 34 ประจําปี 2565 (34th ACSIC Conference) ร่วมกับผู้แทนระดับสูงจากกลุ่มประเทศสมาชิก 12 ประเทศ 17 สถาบัน ได้แก่ อินเดีย อินโดนีเซีย ญี่ปุ่น เกาหลี มาเลเซีย มองโกเลีย เนปาล ไต้หวัน ฟิลิปปินส์ ศรีลังกา ปาปัวนิวกีนี และไทย หัวข้อ “The Great Journey: How to Enhance SME Financing for Resilient and Sustainable Growth” ภายใต้แนวคิด “Tomorrow for SMEs, ACSIC Together” โดยมี Mr.CHOI Won-mok, Chairman and CEO สถาบัน Korea Credit Guarantee Fund (KODIT) สาธารณรัฐเกาหลี ในฐานะสถาบันเจ้าภาพ ให้การต้อนรับและกล่าวเปิดประชุม ระหว่างวันที่ 7-11 พฤศจิกายน 2565 ณ โรงแรม Inter-Burgu-Daegu เมืองแทกู (Daegu) สาธารณรัฐเกาหลี
สําหรับวัตถุประสงค์หลักการประชุมครั้งนี้ เพื่อร่วมแลกเปลี่ยนความรู้ระบบค้ําประกันสินเชื่อของกลุ่มประเทศสมาชิกแห่งภูมิภาค ตามการเปลี่ยนแปลงของกระแสโลก โดยมุ่งเน้นใน 3 ประเด็นหลัก คือ 1.การส่งเสริมธุรกิจ Start-up 2.Digital Transformation เพื่อการค้ําประกันสินเชื่อ และ 3.Environmental,Social and corporate Governance (ESG) การพัฒนาองค์กรสู่ความยั่งยืน ทั้งด้าน สิ่งแวดล้อม สังคม และการกํากับดูแล
ในโอกาสนี้ นายสิทธิกร ดิเรกสุนทร กรรมการและผู้จัดการทั่วไป ได้รับเชิญร่วมเวทีเสวนา ในวันที่ 8 พฤศจิกายน 2565 หัวข้อ “Start-up of TCG” เพื่อนําเสนอมุมมองการค้ําประกันสินเชื่อและการสนับสนุนการเข้าถึงแหล่งทุนในประเทศไทย โดยสะท้อนให้เห็นถึงการดําเนินธุรกิจของกลุ่ม Start-up ในประเทศไทย ซึ่งพบว่า มากกว่า 70% ยังไม่สามารถเข้าถึงแหล่งทุนได้ อีกทั้งต้องปรับตัวและเพิ่มทักษะด้านเทคโนโลยี เพื่อรองรับกับการเข้าสู่ยุค Digital Technology
นอกจากนี้ยังได้เข้าร่วมประชุม Chief Delegates’ Meeting ซึ่งเป็นเวที หารือประเด็นสําคัญต่างๆระหว่างผู้นําสูงสุดของกลุ่มประเทศสมาชิก ณ โรงแรม Inter-Burgu-Daegu เมืองแทกู (Daegu) สาธารณรัฐเกาหลี เมื่อวันที่ 8 พฤศจิกายน 2565
รัฐบาลไทย-ข่าวทำเนียบรัฐบาล-คำกล่าวมอบนโยบายและทิศทางการดำเนินการ ตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 เพื่อขับเคลื่อนสู่การเป็นรัฐบาลดิจิทัล ของ พลเอก ประยุทธ์ จันทร์โอชา นายกรัฐมนตรี
วันพุธที่ 9 พฤศจิกายน 2565
คํากล่าวมอบนโยบายและทิศทางการดําเนินการ ตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 เพื่อขับเคลื่อนสู่การเป็นรัฐบาลดิจิทัล ของ พลเอก ประยุทธ์ จันทร์โอชา นายกรัฐมนตรี
คํากล่าวมอบนโยบายและทิศทางการดําเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ. 2565 เพื่อขับเคลื่อนสู่การเป็นรัฐบาลดิจิทัล ของ พลเอก ประยุทธ์ จันทร์โอชา นายกรัฐมนตรี วันพุธที่ 9 พฤศจิกายน 2565 เวลา 13.30 น.
สวัสดีครับ
ท่านรัฐมนตรี
ท่านหัวหน้าส่วนราชการ และหัวหน้าหน่วยงานอื่นของรัฐ
ตลอดระยะเวลาที่ผ่านมา รัฐบาลได้เร่งขับเคลื่อนนโยบายเพื่อผลักดันให้เกิดรัฐบาลดิจิทัล โดยนําเทคโนโลยีมาใช้ในการให้บริการและการทํางานของภาครัฐ พร้อมทั้งพัฒนาระบบการให้บริการออนไลน์ หรือ e-Service เพื่ออํานวยความสะดวกให้ประชาชนสามารถเข้าถึงบริการของรัฐได้อย่างทันที ทุกที่ ทุกเวลา และช่วยลดภาระค่าใช้จ่ายของประชาชน ในวันนี้ รัฐบาลโดยความร่วมมือกันของ 4 หน่วยงาน ได้แก่ สํานักงาน ก.พ.ร. สํานักงานคณะกรรมการกฤษฎีกา สํานักงานพัฒนารัฐบาลดิจิทัล (องค์การมหาชน) และสํานักงานพัฒนาธุรกรรมทางอิเล็กทรอนิกส์ ได้ดําเนินการออกกฎหมายสําคัญ คือ พระราชบัญญัติการปฏิบัติราชการทางอิเล็กทรอนิกส์ พ.ศ. 2565 เพื่อลดข้อจํากัดด้านกฎหมาย พัฒนาการให้บริการประชาชน และขับเคลื่อนการเป็นรัฐบาลดิจิทัลอย่างเป็นรูปธรรม ซึ่งจะทําให้ต่อจากนี้ การติดต่อประสานงานระหว่างหน่วยงานของรัฐด้วยกันเองมีประสิทธิภาพการปฏิบัติงานที่มากขึ้น และการให้บริการของหน่วยงานของรัฐแก่ประชาชนจะต้องสามารถดําเนินการได้ด้วยวิธีการทางอิเล็กทรอนิกส์ ทุกหน่วยงานจึงต้องเตรียมความพร้อมใน 2 ส่วนหลัก คือ ช่องทางอิเล็กทรอนิกส์สําหรับประชาชนในการติดต่อราชการ และระบบสําหรับการปฏิบัติหน้าที่ของเจ้าหน้าที่ด้วยวิธีการทางอิเล็กทรอนิกส์
อย่างไรก็ตาม การขับเคลื่อนไปสู่การเป็นรัฐบาลดิจิทัลได้เป็นจริงหรือไม่นั้น ขึ้นอยู่กับความพร้อมของบุคลากร และการนําไปปฏิบัติอย่างจริงจัง ดังนั้น ผมจึงขอให้ทุกหน่วยงานทั้งราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจ องค์การมหาชน และหน่วยงานอื่นของรัฐ ศึกษาและทําความเข้าใจกฎหมายฉบับนี้ให้มากที่สุด รวมทั้งกําหนดแผนพัฒนาการให้บริการและการปฏิบัติงาน ตลอดจนการเตรียมความพร้อมด้านบุคลากร ด้านเทคนิคกระบวนงาน เพื่อให้เกิดประโยชน์ในการทํางานของหน่วยงานท่านเอง และที่สําคัญที่สุดจะเกิดประโยชน์กับประชาชนทุกคน
สุดท้ายนี้ ผมขอขอบคุณผู้มีส่วนร่วมในการดําเนินการและสนับสนุนการขับเคลื่อนการนําเทคโนโลยีเข้ามาช่วยในการปฏิบัติงานและการให้บริการของภาครัฐทุกภาคส่วน และขอให้ทุกหน่วยงานของรัฐทุกหน่วย ประสบความสําเร็จในการยกระดับวิธีการปฏิบัติราชการไปสู่รัฐบาลดิจิทัล ตามแนวทางที่กําหนดในกฎหมายฉบับนี้ต่อไป
-----------------
รัฐบาลไทย-ข่าวทำเนียบรัฐบาล-“ชัยวุฒิ” เดินหน้า เร่งมาตรการปราบแก๊งหลอกลวงออนไลน์
วันพุธที่ 9 พฤศจิกายน 2565
“ชัยวุฒิ” เดินหน้า เร่งมาตรการปราบแก๊งหลอกลวงออนไลน์
“ชัยวุฒิ” เดินหน้า เร่งมาตรการปราบแก๊งหลอกลวงออนไลน์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า กระทรวงดิจิทัลฯ ได้รับมอบหมายจาก บิ๊กป้อม (พล.อ.ประวิตร วงษ์สุวรรณ รองนายกรัฐมนตรี) เร่งเดินหน้า 6 มาตรการเร่งด่วนปราบแก๊งหลอกลวงออนไลน์ ประกอบด้วย 1. การเร่งรัดปราบปรามการฉ้อโกงออนไลน์ 2. การป้องกันธุรกรรมทางการเงินผิดกฎหมาย 3. การป้องกันการใช้โทรศัพท์เคลื่อนที่ผิดกฎหมาย 4. การเพิ่มประสิทธิภาพในการตัดวงจรอาชญากรรม 5. การยกระดับการเตือนภัยออนไลน์และสร้างการรับรู้ต่อประชาชน และ 6. การเร่งรัดพัฒนากฎหมายและขยายผล ซึ่งเป็นมาตรการเร่งด่วนตามที่ รองนายกรัฐมนตรี เป็นประธานการประชุม เรื่อง แนวทางแก้ไขปัญหาหลอกลวงทางออนไลน์ ในวันที่ 7 พ.ย. 2565
รัฐมนตรีชัยวุฒิ ได้สั่งการให้ นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ประชุมหารือในรายละเอียด ตามมาตรการแก้ไขปัญหาดังกล่าว โดยในวันที่ 8 พฤศจิกายน 2565 ได้มีการประชุมร่วม พล.ต.ต.นิเวศน์ อาภาวศิน รองผู้บัญชาการ กองบัญชาการตํารวจสืบสวนสอบสวนอาชญากรรมทางเทคโนโลยี ผู้แทนผู้แทนธนาคารแห่งประเทศไทย ผู้แทนสํานักงานป้องกันปราบปรามการฟอกเงิน และ ผู้แทนสํานักงาน กสทช. หารือแนวทางเร่งดําเนินมาตรการป้องกันธุรกรรมทางการเงินผิดกฎหมาย ที่ประกอบด้วย (1) การแลกเปลี่ยนข้อมูลบัญชีม้าและธุรกรรมต้องสงสัยระหว่างสถาบันการเงิน (2) การสร้างกลไกในการตรวจสอบและระงับธุรกรรมทางการเงินรวมทั้งสินทรัพย์ดิจิทัลผิดปกติหรือผิดกฎหมาย และ (3) การป้องกันการโอนเงินผ่าน Remote Application ที่คนร้ายใช้
นอกจากนี้ ที่ประชุมได้หารือ มาตรการป้องกันการใช้โทรศัพท์เคลื่อนที่ผิดกฎหมาย ประกอบด้วย (1) การบังคับใช้กฎหมายสําหรับการใช้โทรศัพท์ผิดกฎหมายอย่างเคร่งครัด (เช่น SIM ไม่ลงทะเบียน หรือ ลงทะเบียนไม่ถูกต้อง) (2) การเพิ่มประสิทธิภาพระงับการใช้โทรศัพท์เคลื่อนที่ผิดกฎหมาย (3) การจัดทําฐานข้อมูลและเพิ่มประสิทธิภาพการตรวจสอบและส่งข้อมูลการทําผิดกฎหมาย (4) การจํากัดธุรกรรมทางการเงินสําหรับ SIM ผิดกฎหมาย หรือ SIM ต้องสงสัย และ (5) การใส่เครื่องหมาย + สําหรับการโทรที่ต้องสัย
ในส่วนของกระทรวงดิจิทัล จะใช้มาตรการเชิงรุก ตัดวงจรอาชญากรรมออนไลน์ โดยใช้เทคโนโลยีดิจิทัล เช่น ใช้ระบบ Social listening ในการตรวจสอบข้อมูลออนไลน์ ในช่องทางต่าง ๆ ไม่ว่าจะเป็นเว็บไซต์ สื่อโซเชียลมีเดียทุกแพลต์ฟอร์ม ตรวจสอบกับระบบฐานข้อมูลของหน่วยงานกํากับดูแล ผู้ถือกฎหมายที่เกี่ยวข้อง หากพบการกระทําความผิด หรือเข้าข่ายผิดกฎหมาย เจ้าหน้าผู้เกี่ยวข้องจะดําเนินการตามกฎหมาย หรือดําเนินคดีตามกฎหมายอย่างเคร่งครัดทันที เพื่อป้องกัน ตัดวงจรการกระทําความผิด ไม่ให้ขยายผลกระทบประชาชนในวงกว้าง
ในการทํางาน จะดําเนินการทางกฎหมายอย่างบูรณาการ เช่น กรณีคนร้ายที่ชักชวนและหลอกลวงประชาชนลงทุนผ่านสื่อสังคมออนไลน์อย่างผิดกฎหมาย มีโทษหนัก อาจเข้าข่ายผิดกฎหมายการกู้ยืมเงินที่เป็นการฉ้อโกงประชาชน จําคุก 10 ปี และกฎหมายว่าด้วยการกระทําความผิดเกี่ยวกับคอมพิวเตอร์ จําคุก 5 ปี เป็นต้น
สําหรับประชาชนที่พบปัญหาภัยออนไลน์สามารถสามารถแจ้งกับกระทรวงดิจิทัลฯ ได้ที่ 1212 หรือ https://facebook.com/DESMonitor เพจอาสาจับตาออนไลน์ หรือ แจ้งความออนไลน์ได้ตลอด24 ชั่วโมง ผ่านเว็บไซต์ https://thaipoliceonline.com หรือ โทร 1441 ตํารวจไซเบอร์
****************************
รัฐบาลไทย-ข่าวทำเนียบรัฐบาล-ก.แรงงาน  จับมือแกร็บแท็กซี่ พัฒนาสกิลภาษาและบริการ สร้างแกร็บแท็กซี่มืออาชีพ
วันพุธที่ 9 พฤศจิกายน 2565
ก.แรงงาน  จับมือแกร็บแท็กซี่ พัฒนาสกิลภาษาและบริการ สร้างแกร็บแท็กซี่มืออาชีพ
รมว.แรงงาน ส่งเลขานุการ เป็นประธานในพิธีลงนามความร่วมมือระหว่างกระทรวงแรงงาน โดยกรมพัฒนาฝีมือแรงงาน สํานักงานประกันสังคม  และบ.แกร็บ มุ่งพัฒนานักขับเสริมทักษะอาชีพ เข้าถึงสิทธิประกันสังคม สร้างบริการประทับใจ